Ricardo Sánchez Varela

Ricardo Sánchez Varela, nado en Roade (Sobrado) en 1875 e finado en Pontedeume o 9 de maio de 1964 foi un sacerdote galego.

 Traxectoria 
miniatura|Avenida de Ricardo Sánchez
Fillo dunha familia acomodada, propietaria da meirande parte da parroquia de Furelos en Melide, estudou leis en Santiago de Compostela aínda que nunca exerceu a avogacía. A súa vocación levouno a ordenarse sacerdote pouco tempo despois, chegando a ser arcipreste de Melide.

Ao se xubilar en 1945, instálase no Asilo de Anciáns de Pontedeume. Contribuíu coa súa herdanza familiar á mellora das instalacións do asilo e á construción da Casa de Exercicios de Pontedeume, inaugurada en 1954. A súa fortuna serviu tamén para moitas obras parroquiais e legouna á súa morte ás monxas do asilo. Os seus restos mortais foron soterrados no cemiterio de Pontedeume.

Por acordo de 6 de febreiro de 1957, a corporación municipal púxolle o seu nome ao comezo da estrada de Esteiro, colocándose a placa o 18 de xullo de 1958.

 Obras 
 Eva y María. Fenómenos diabólicos y milagros que demuestran el cumplimiento de la promesa hecha en el Paraíso, 1925.
 La primera profecía. Lecturas histórico-apologéticas, 1948.
 La promesa del Señor en el paraiso, 1949.

 Véxase tamén 
 Ligazóns externas 
 Biografía de Ricardo Sánchez  no artigo de Carlos de Castro Álvarez, Nombres ilustres en las calles, plazas y jardines de Pontedeume, páxs. 50 e 51, do nº 11 (2004) da revista Cátedra (en castelán).

Categoría:Personalidades de Galicia sen imaxes

Categoría:Pontedeume
Categoría:Sacerdotes católicos de Galicia
Categoría:Escritores de Galicia en lingua castelá
Categoría:Nados en Sobrado
Categoría:Nados en 1875
Categoría:Finados en 1964